rejauldu/bengali-wikipedia huggingface dataset:
Chemical compound  রিবিটল, বা অ্যাডোনিটল হলো পেন্টোজ অ্যালকোহল (C5H12O5) এর স্ফটিক যা রাইবোজ জারণের মাধ্যমে তৈরি হয়। এটি প্রাকৃতিকভাবে অ্যাডোনিস ভার্নালিস  উদ্ভিদের পাশাপাশি কিছু গ্রাম-পজিটিভ ব্যাকটেরিয়ার কোষের দেয়ালে রিবিটল ফসফেটের আকারে ও টাইকোয়িক অ্যাসিডে দেখা যায়। এটি রাইবোফ্লাভিন এবং ফ্ল্যাভিন মনোনিউক্লিওটাইড (FMN) এর রাসায়নিক কাঠামো গঠনেও ভূমিকা পালন করে, যা একটি নিউক্লিওটাইড সহ-উৎসেচক। ফ্ল্যাভোপ্রোটিনসহ বিভিন্ন উৎসেচকে এর উপস্থিতি লক্ষ্য করা যায়।   তথ্যসূত্র    বহিঃসংযোগ      GMD MS Spectrum  Safety MSDS data   Biological Magnetic Resonance Data Bank   বিষয়শ্রেণী:অ্যালকোহল বিষয়শ্রেণী:জৈব যৌগ বিষয়শ্রেণী:যৌগিক পদার্থ
লিওন বুর্জোয়া (২১ মে ১৮৫১ - ২৯ সেপ্টেম্বর ১৯২৫) হলেন একজন ফরাসি রাজনীতিবিদ, যিনি লিগ অফ নেশনস-এর একজন প্রবর্তক এবং ১৯২০ সালে শান্তিতে নোবেল পুরস্কার লাভ করেন।   জন্ম ও পারিবারিক পরিচিতি   বুর্জোয়া প্যারিসের এক বার্গুন্ডিয়ান বংশোদ্ভূত একজন ঘড়ি প্রস্তুতকারকের এক বিনয়ী রিপাবলিকান পরিবারে জন্মগ্রহণ করেন। তিনি আইন বিষয়ে ১৮৭৪ সালে তার বিশ্ববিদ্যালয় থেকে স্নাতক হন।   কর্মজীবন   ১৮৮৮ সালে তিনি মার্নে জেলা থেকে ডেপুটি হিসাবে জাতীয় পরিষদে নির্বাচিত হন। বেশ কিছু মন্ত্রী পদে দায়িত্ব পালন করার পর, তিনি প্রধানমন্ত্রী হন (১ নভেম্বর ১৮৯৫ - ২১ এপ্রিল ১৮৯৬)। পরবর্তীতে তিনি র‌্যাডিক্যাল-সমাজতান্ত্রিক পার্টির প্রধান হন। তিনি সিনেটে মার্নে (১৯০৫-১৯২৩) আসনের প্রতিনিধিত্ব করেন এবং ১৯২০ থেকে ১৯২৩ সাল পর্যন্ত এর সভাপতি ছিলেন।  আরও দেখুন    শান্তিতে নোবেল বিজয়ীদের তালিকা।   তথ্যসূত্র    France since 1870: Culture, Politics and Society by Charles Sowerine.   বহিঃসংযোগ     including the communication with the Nobel Committee, December, 1922 The Reasons for the League of Nations  About Leon Victor Auguste Bourgeois on nobel-winners.com      বিষয়শ্রেণী:১৮৫১-এ জন্ম বিষয়শ্রেণী:১৯২৫-এ মৃত্যু বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:ফরাসি নোবেল বিজয়ী
অধ্যাপক ড. মিজানুল হক (-২৭ আগস্ট ২০২১) ছিলেন বাংলাদেশ আওয়ামী লীগের একজন রাজনীতিবিদ এবং এবং কিশোরগঞ্জ-৪ (ইটনা, করিমগঞ্জ ও তারাইল) আসনের সাবেক সাংসদ। তিনি ১৯৯১ ও জুন ১৯৯৬ সালের নির্বাচনে সংসদ সদস্য নির্বাচিত হয়েছিলেন।   প্রাথমিক জীবন  ড. মিজানুল  সালে কিশোরগঞ্জ জেলায় জন্মগ্রহণ করেন।  কর্মজীবন তিনি বাংলাদেশ প্রকৌশল বিশ্ববিদ্যালয়ের (বুয়েট) অধ্যাপক ছিলেন। এবং বাংলাদেশ ইঞ্জিনিয়ার ইনস্টিটিউট এর মহাসচিব ছিলেন।   রাজনৈতিক জীবন  মিজানুল হক আওয়ামী লীগের কেন্দ্রীয় কার্যনির্বাহী কমিটির সাবেক সদস্য। তিনি কিশোরগঞ্জ-৪ (ইটনা, মিঠামইন ও অষ্টগ্রাম) আসন থেকে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে মোট দুইবার সংসদ সদস্য নির্বাচিত হয়েছিলেন। সপ্তম জাতীয় সংসদে তিনি অনুমিত হিসাব কমিটির চেয়ারম্যানের দায়িত্ব পালন করেন।  ২০০১ সালের অষ্টম জাতীয় সংসদ নির্বাচনে বিএনপির ড. ওসমান ফারুকের কাছে একই আসনে পরাজিত হন। ২০১৪ সালের নির্বাচনে ও ২০১৮ সালের নির্বাচনে কিশোরগঞ্জ-৩ (করিমগঞ্জ-তাড়াইল) আসনে স্বতন্ত্র প্রার্থী হয়ে মহাজোট মনোনীত  জাতীয় পার্টির মুজিবুল হক চুন্নুর কাছে পরাজিত হন তিনি।  মৃত্যু মিজানুল হক করোনা ভাইরাসে আক্রান্ত হয়ে ২০ আগস্ট ২০২১ সালে কিশোরগঞ্জের একটি হাসপাতালে মৃত্যুবরণ করেন।   তথ্যসূত্র   বিষয়শ্রেণী:২০২১-এ মৃত্যু বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:১৯৪০-এর দশকে জন্ম বিষয়শ্রেণী:১৯৪৫-এ জন্ম বিষয়শ্রেণী:কিশোরগঞ্জ জেলার ব্যক্তি
ইয়াসির আরাফাত আন্তর্জাতিক বিমানবন্দর ( Maṭār Yāsir 'Arafāt ad-Dawli) ফিলিস্তিনের গাজা ভূখণ্ডে অবস্থিত একটি আন্তর্জাতিক বিমানবন্দর, যা পূর্বে গাজা আন্তর্জাতিক বিমানবন্দর এবং দাহানিয়া আন্তর্জাতিক বিমানবন্দর নামে পরিচিত ছিল। এটি রাফা ও দাহানিয়ার মাঝামাঝি, মিশর সীমান্তের নিকটবর্তী স্থানে অবস্থিত। এ বিমানবন্দর পরিষেবাটি ১৯৯৮ সালের ২৪ নভেম্বর চালু হয়। দ্বিতায় ইন্তিফাদা উপর ৮ অক্টোবর ২০০০ সালে এ বিমানবন্দরটির কার্যক্রম স্থগিত করেছিল। এর রাডার স্টেশন ও কন্ট্রোল টাওয়ার ইসরায়েলের বোমা হামলায় ক্ষতিগ্রস্ত হয়েছে।   ইতিহাস  ইয়াসির আরাফাত আন্তর্জাতিক বিমানবন্দর ফিলিস্তিন রাষ্ট্রের মালিকানাধীন প্রতিষ্ঠান ও নিয়ন্ত্রণকারী। প্যালেস্টাইন এয়ারলাইন্স এটি তাদের হোম এয়ারপোর্ট হিসাবে ব্যবহার করত। এ বিমানবন্দর ২৪ ঘণ্টা এবং ৩৬৫ দিন এবং প্রতি বছর ৭০০০০০ জন যাত্রীকে পরিষেবা দিতে সক্ষম ছিল। আরাফাত বিমানবন্দরের মোট আয়তন ২৩৫ হেক্টর (২.৩৫ বর্গ কিলোমিটার)। ২০০১ সালে ইসরায়েল নিরাপত্তা বাহিনীর বোমা হামলায় বিমানবন্দরের রাডার সিস্টেম ও কন্ট্রোল টাওয়ার অকেজো হলে কর্তৃপক্ষ বিমানবন্দরটি বন্ধ ঘোষণা করে। আরাফাত বিমানবন্দর বন্ধের পর গাজায় বিমান পরিবহন সেবা প্রদানের জন্য একমাত্র বিমানবন্দর হল গাজা এয়ারস্ট্রিপ, যা খান ইউনুসে অবস্থিত। এ বিমানবন্দর বন্ধের ফলে প্যালেস্টাইন এয়ারলাইন্স ও গাজার লোকজন ইসরায়েলের বেন গুরিন বিমানবন্দর এবং মিশরের আল আরিশ বিমানবন্দর ব্যবহার করে থাকে।  ১৯৯৫ সালের দ্বিতীয় অসলোতে চুক্তি অনুযায়ী বিমানবন্দরের নির্মাণ কাজ সম্পন্ন হয়। এ বিমানবন্দরের জন্য অর্থের যোগান দেয় জাপান, মিশর, সৌদি আরব, স্পেন ও জার্মানি এবং প্রকৌশলী সরবরাহ করে মরক্কোর বাদশাহ দ্বিতীয় হাসান ও এর নকশা করে মরক্কোর স্থপতি (ক্যাসাব্লাঙ্কা বিমানবন্দরের অনুকরণে)। এ বিমানবন্দর নির্মাণে মোট ব্যয় ছিল ৮৬ মিলিয়ন ডলার এবং প্রধান প্রকৌশলী ছিলেন উসামা হাসান এলখোউদারি। নির্মাণের এক বছর পর ১৯৯৪ সালের ২৪ নভেম্বর বিমানবন্দরটি চালু করা হয়, যা যৌথভাবে উদ্বোধন করেন ইয়াসির আরাফাত ও যুক্তরাষ্ট্রের প্রেসিডেন্ট বিল ক্লিনটন। ইয়াসির আরাফাত আন্তর্জাতিক বিমানবন্দরের আন্তর্জাতিক বিমান কোড হল   আল আকসা ইনতেফাদা শুরু হওয়ার পর ২০০১ সালের ৪ ডিসেম্বর ইসরায়েল বিমান বাহিনী এ বিমানবন্দরের রাডার স্টেশন ও কন্ট্রোল টাওয়ার ধ্বংস করে দেয়। ২০০২ সালের ১০ জানুয়ারি বুলডোজার দিয়ে রানওয়ে কেটে দিয়েছিল। ২০০১ - ২০০৬ পর্যন্ত বিমানবন্দরের কর্মচারীরা টিকেট কাউন্টার ও ব্যাগেজ এলাকা খোলা রাখে কিন্তু কোন বিমান ওঠা-নামা করেনি।   তথ্যসূত্র   বিষয়শ্রেণী:বিলুপ্ত বিমানবন্দর বিষয়শ্রেণী:গাজা ভূখণ্ডের ভবন ও স্থাপনা বিষয়শ্রেণী:ফিলিস্তিনের বিমানবন্দর বিষয়শ্রেণী:১৯৯৮-এ প্রতিষ্ঠিত বিমানবন্দর বিষয়শ্রেণী:২০০০-এ বিলুপ্ত বিমানবন্দর
চম্পা চাকমা (জন্ম: ১ জানুয়ারি ১৯৯২) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন ডানহাতি ব্যাটসম্যান এবং স্লো লেফট আর্ম অর্থডক্স বোলার।   প্রাথমিক জীবন  চম্পা ১৯৯২ সালের ১ জানুয়ারি বাংলাদেশে জন্মগ্রহণ করেন।   খেলোয়াড়ী জীবন   একদিনের আন্তর্জাতিক  টি২০ আন্তর্জাতিক   এশিয়ান গেমস  বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। চম্পা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।   তথ্যসূত্র    বহিঃসংযোগ   ইএসপিএন ক্রিকইনফো খেলোয়াড় প্রোফাইল  ক্রিকেট আর্কাইভ খেলোয়াড় প্রোফাইল  বিষয়শ্রেণী:১৯৯২-এ জন্ম বিষয়শ্রেণী:বাংলাদেশী নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশী বৌদ্ধ বিষয়শ্রেণী:চাকমা ব্যক্তি বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:চট্টগ্রাম বিভাগ থেকে আগত ক্রিকেটার বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
কনরাড জ্যাকব টেমিঙ্ক (মার্চ ৩১, ১৭৭৮ – জানুয়ারি ৩০, ১৮৫৮) একজন অভিজাত ডাচ প্রাণীবিদ।Gasso Miracle, M.E. 2008 The significance of Temminck's work on biogeography: Early nineteenth century natural history in Leiden, the Netherlands. Journal of the History of Biology 41(4):677–716 তার পিতা ডাচ ইস্ট ইন্ডিয়া কোম্পানীর কোষাধ্যক্ষ ছিলেন এবং নিজে একজন পক্ষী সংগ্রাহক ছিলেন। উত্তরাধীকার সূত্রে টেমিঙ্ক তার পিতার সংগৃহীত বিশাল পাখির নমুনা লাভ করেন। টেমিঙ্ক লেইডেনের জাতীয় প্রাকৃতিক ইতিহাস জাদুঘরের প্রথম পরিচালক ছিলেন। ১৮২০ থেকে মৃত্যু অবধি তিনি সে পদে কর্মরত ছিলেন। তার Manuel d'ornithologie, ou Tableau systématique des oiseaux qui se trouvent en Europe (১৮১৫) বহু বছর ধরে ইউরোপের পাখি বিষয়ক একটি প্রামাণ্য দলিল হিসেবে বিবেচিত হয়েছে। ১৮৩১ সালে তিনি রয়েল সুইডিশ অ্যাকাডেমি আব সায়েন্স-এর বিদেশী সদস্য নির্বাচিত হন।   রচনাবলী    Las Posesiones holandesas en el Archipiélago de la India. ম্যানিলা, ১৮৫৫।  Esquisses zoologiques sur la côte de Guiné ... le partie, les mammifères. Brill, লেইডেন, ১৮৫৩।  Coup-d'oeil général sur les possessions néerlandaises dans l'Inde archipélagique. Arnz, লেইডেন, ১৮৪৬–৪৯।  Nouveau recueil de planches coloriées d'oiseaux. Levrault, প্যারিস, ১৮৩৮।  Monographies de mammalogie. Dufour & d'Ocagne, প্যারিস, লেইডেন, ১৮২৭–৪১।  Atlas des oiseaux d'Europe, pour servir de complément au Manuel d'ornithologie de M. Temminck. বার্লিন, প্যারিস, ১৮২৬–৪২।  Nouveau recueil de planches coloriées d'oiseaux, pour servir de suite et de complément aux planches enluminées de Buffon. Dufour & d'Ocagne, প্যারিস, ১৮২১।  Observations sur la classification méthodique des oiseaux et remarques sur l'analyse d'une nouvelle ornithologie élémentaire. Dufour, আমস্টারডাম, প্যারিস, ১৮১৭।  Manuel d'ornithologie  ou  Tableau systématique des oiseaux qui se trouvent en Europe. Sepps & Dufour, আমস্টারডাম, প্যারিস ১৮১৫–৪০।  Histoire naturelle générale des pigeons et des gallinacés. আমস্টারডাম, ১৮০৮–১৫।   তথ্যসূত্র    বহিঃসংযোগ    Fauna Japonica Online  – Kyoto University Collection  Erwin Stresemann, Analyse von C. J. Temmincks "Catalogue systématique" (1807), Zoologische Mededelingen Vol. 31, 1953, p. 319–331 PDF  A.J.P. Raat, Alexander von Humboldt and Coenraad Jacob Temminck, Zoologische Bijdragen, Vol. 21, 1976, p. 19–38   BHL Esquisses zoologiques sur la côte de Guiné .. le partie, les mammifères.Leiden :E.J. Brill,1853.  BHL Iconographie ornithologique ou nouveau recueil général de planches peintes d'oiseaux Paris :Chez Friedrich Klincksieck 1845-1849  বিষয়শ্রেণী:১৭৭৮-এ জন্ম বিষয়শ্রেণী:১৮৫৮-এ মৃত্যু বিষয়শ্রেণী:ওলন্দাজ বিজ্ঞানী বিষয়শ্রেণী:ওলন্দাজ প্রাণিবিজ্ঞানী বিষয়শ্রেণী:ওলন্দাজ পক্ষিবিজ্ঞানী বিষয়শ্রেণী:ট্যাক্সন প্রণেতা বিষয়শ্রেণী:রয়্যাল সুইডিশ অ্যাকাডেমি অফ সায়েন্সেসের সদস্য বিষয়শ্রেণী:অ্যামস্টারডামের মানুষ বিষয়শ্রেণী:পক্ষিবিজ্ঞানী বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
ইথিন বা ইথিলিন একটি অ্যালিফ্যাটিক হাইড্রোকার্বন। এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ইথিন সাধারণভাবে অ্যালকিন শ্রেণীর বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।   CH2= CH2 + Cl2 = CH2Cl-CH2Cl  এটি একটি মুক্ত শিকল অ্যালকিন। ইথিনের পলিমার বিক্রিয়ার মাধ্যমেই আমাদের নিত্য প্রয়োজনীয় দ্রব্য "পলিথিন" প্রস্তুত করা হয়।    সংকেত    ইথিনের রাসায়নিক সংকেতঃ C2H4  ইথিনের রাসায়নিক সংকেতঃ CH2=CH2   উৎস    প্রকৃতিতে প্রাপ্ত  ইথিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা  অংশ থেকে ইথিন পাওয়া যায়। করে।উচ্চ মাধ্যমিক রসায়ন, দ্বিতীয় পত্র, হাজারী এবং নাগ।  উচ্চ তাপমাত্রা ও চাপে ইথেনকে ভাঙলে ইথিন পাওয়া যায়। সেই সাথে কিছু এলকেনও উৎপন্ন হয়।  ইথেন ---> ইথিন + এলকেন   পরীক্ষাগারে প্রস্তুতি  পরীক্ষাগারে অধিক পরিমাণ গাঢ় সালফিউরিক এসিডের সাথে ইথানলকে উত্তপ্ত করলে ইথিন উৎপন্ন হয়।  CH2-OH + H2SO4 = R=CH2 + (H2O + H2SO4)   শিল্পোৎপাদন পদ্ধতি  শিল্প কারখানায় ইথিন উৎপাদনে বেশ কয়েকটি পদ্ধতি অনুসরণ করা হয়।   এলকোহল থেকে  ইথানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ইথিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।   ইথাইন থেকে  লেড এবং বেরিয়াম সালফেট এর উপস্থিতিতে ইথাইনএর সাথে হাইড্রোজেন যুক্ত হয়ে ইথিন উৎপন্ন করে।   বৈশিষ্ট্য  স্বাভাবিক তাপমাত্রায় গ্যাসীয়/তরল। ইথিন ইথেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ইথিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ইথেন তৈরী করে।উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।   আরো পড়ুন   ইথিন  প্রোপিন  বিউটিন  পেন্টিন  হেপ্টিন  হেক্সিন  অক্টিন  ননিন  ইথাইন  ইথান্যাল   ব্যবহার  ১- কাঁচা ফল পাকাতে ২- মিডেহদু রান্না করতে   তথ্যসূত্র   বিষয়শ্রেণী:জৈব যৌগ বিষয়শ্রেণী:হাইড্রোকার্বন বিষয়শ্রেণী:গ্যাস বিষয়শ্রেণী:অ্যালকিন বিষয়শ্রেণী:ইথিলিন বিষয়শ্রেণী:রাসায়নিক পণ্যদ্রব্য বিষয়শ্রেণী:প্রেট্রোরাসায়নিক বিষয়শ্রেণী:শিল্প গ্যাস বিষয়শ্রেণী:২টি কার্বন পরমাণু সহ জৈব যৌগ
ঠাকুর পুরান সিংহ (মৃত্যু: ২২ এপ্রিল, ২০২১) একজন ভারতীয় রাজনীতিবিদ এবং ২০০২ থেকে ২০০৮ পর্যন্ত দারহাল আসন থেকে জম্মু ও কাশ্মীর বিধানসভার সদস্য ছিলেন। সিংহ ৭৫ বছর বয়সে কোভিড -১৯ -এ মারা যান।     তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০২১-এ মৃত্যু বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:রাজৌরি জেলার ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
ভারতেশ্বরী হোমস টাঙ্গাইল জেলার মির্জাপুরে অবস্থিত বাংলাদেশের নামকরা একটি নারী শিক্ষাপ্রতিষ্ঠান। নারীর ভাগ্যোন্নয়নের লক্ষে প্রতিষ্ঠানটি ১৯৪০ সালে প্রতিষ্ঠা করেন টাঙ্গাইলের জমিদার দানবীর হিসেবে খ্যাত রণদা প্রসাদ সাহা। তিনি প্রতিষ্ঠানের নামকরণ করেন তার পিতামহী ভারতেশ্বরী দেবীর নামানুসারে। শৃঙ্খলা ও নিয়মানুবর্তিতার জন্য ভারতেশ্বরী হোমসের নাম দেশজুড়ে সুবিদিত।বিডিনিউজ২৪.কম-এ প্রকাশিত প্রতিবেদন। এ প্রতিষ্ঠানে রয়েছে ছাত্রীদের জন্য আবাসিক ব্যবস্থা। এতে ছাত্রীদের উচ্চমাধ্যমিক শ্রেণী পর্যন্ত পড়াশোনার ব্যবস্থা আছে। প্রতিদিন ছাত্রীরা রুটিন করে ভোর ৫টায় ঘুম থেকে উঠে দৈনিক কুচকাওয়াজের মাধ্যমে দিনের কার্যক্রম শুরু করে আর ঘুমাতে যায় রাত ১০টায়। হোমসের প্রায় সব কাজই ছাত্রীরা নিজেরাই করে। প্রতিটি কাজের জন্য প্রতিটি শ্রেণী থেকে ৩০ জনের একটি দল তৈরি করা হয়। বর্তমানে প্রতিষ্ঠানে ছাত্রীর সংখ্যা প্রায় এক হাজার ছাত্রী। এদের জন্য ৮ জন পুরুষসহ ৬৮ জন শিক্ষক। পুরস্কার  শিক্ষাক্ষেত্রে অবদানের জন্য ২০২০ সালে স্বাধীনতা পুরস্কার লাভ করে।বাংলাদেশ প্রতিদিন, ২১ ফেব্রুয়ারি ২০২০   তথ্যসূত্র    বহিঃসংযোগ   ভারতেশ্বরী হোমসের উপর ইংরেজি নিবন্ধ, বাংলাপিডিয়া, অনলাইন সংস্করণ।  বিষয়শ্রেণী:টাঙ্গাইল জেলার বিদ্যালয় বিষয়শ্রেণী:টাঙ্গাইল জেলার মহাবিদ্যালয় বিষয়শ্রেণী:১৯৪০-এ প্রতিষ্ঠিত বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:শিক্ষায় স্বাধীনতা পুরস্কার বিজয়ী বিষয়শ্রেণী:১৯৪৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৫-এ ভারতে প্রতিষ্ঠিত
প্রজাধীপক (থাই: พระปกเกล้า; ৮ নভেম্বর ১৮৯৩ – ৩০ মে ১৯৪১), বা সপ্তম রামা শ্যামদেশের (থাইল্যান্ডের) চক্রী রাজবংশের সপ্তম রাজা ছিলেন। তিনি শ্যামদেশের শেষ স্বেচ্ছারন্ত্রী রাজশাসন এবং প্রথম সাংবিধানিক রাজা ছিলেন।তার রাজত্বকালে ১৯৩২-এর বিপ্লব হয়। বিপ্লবের ফলে রাজনৈতিক ও সামাজিক পরিবর্তন ঘটে। এই কারণে তার রাজত্বকালে শ্যামদেশ অশান্ত থাকে। তিনি চক্রী রাজবংশের একমাত্র রাজা যিনি সিংহাসন পরিত্যাগ করেন। left|thumb   Titles and styles    8 November 1893 – 4 March 1905: His Royal Highness Prince Prajadhipok Sakdidej   4 March 1905 – 26 November 1925 : His Royal Highness Prince Prajadhipok Sakdidej, Prince of Sukhothai  26 November 1925 – 2 March 1935: His Majesty The King of Siam  2 March 1935 – 30 May 1941: His Royal Highness Prince Prajadhipok Sakdidej, Prince of Sukhothai  24 May 1949 – present: His Majesty King Prajadhipok (Posthumous title)  Ancestors  তথ্যসূত্র  বহিঃসংযোগ   King Prajadhipok's Institute  Category:Articles containing Thai-language text বিষয়শ্রেণী:Thai monarchs বিষয়শ্রেণী:Chakri Dynasty বিষয়শ্রেণী:১৮৯৩-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:চক্রী রাজতন্ত্র বিষয়শ্রেণী:ক্ষমতাচ্যুত রাজশাসক বিষয়শ্রেণী:থাই সমাজতান্ত্রিক বিরোধী বিষয়শ্রেণী:রয়্যাল মিলিটারি একাডেমি, উলউইচের স্নাতক বিষয়শ্রেণী:২০শ শতাব্দীর থাই রাজশাসক
স্মাইল্‌স অফ আ সামার নাইট (, ) ইংমার বারিমান পরিচালিত একটি সুইডিশ চলচ্চিত্র যা ১৯৫৫ সালে মুক্তি পায়।Smiles of a Summer Night , Bergmanorama ১৯৫৬ সালের কান চলচ্চিত্র উৎসবে দেখানো হয়েছিল বলে এটিই প্রথম সিনেমা যা বারিমানকে আন্তর্জাতিক সাফল্য এনে দেয়। ২০০৫ সালে টাইম ম্যাগাজিন প্রণীত সর্বকালের সেরা ১০০ চলচ্চিত্রের তালিকায় এটি স্থান পায়।   কাহিনীসংক্ষেপ  ফ্রেদ্‌রিক একজন কামুক আইনজীবী, কানীন স্ত্রী আনে'র সাথে সে এক ধরনের প্লেটোনীয় বন্ধনে আবদ্ধ। তার আগের ঘরের ছেলে হেন্‌রিক বাড়ির পরিচারিকা পেত্রা'র পিছু নিয়েছে। ফ্রেদ্‌রিকের পুরনো রক্ষিতা দেসিরে সম্প্রতি শহরে এসেছে, সে তার সাথে দেখা করতে যায়। কিন্তু এখন রক্ষিতাটির নতুন প্রেমিক জুটেছে, রাগী কাউন্ট মাল্‌কোম, যার স্ত্রী শার্লত-ও কোনো অংশে কম ক্রোধী নয়।  সবাইকে দেসিরে'র মা'র প্রাসাদোপম বাড়িতে সাপ্তাহান্তিক পার্টিতে নিমন্ত্রণ করা হয়। এখানে সেখানে ফষ্টিনষ্টি করার পর পেত্রা বর ফ্রিদ-এর সাথে খড়ের গাদায় মিলিত হয়। শার্লত দেসিরে'র কাছ থেকে ফিরিয়ে আনার জন্য ফ্রেদ্‌রিক-কে প্রলুব্ধ করার চেষ্টা করে। ওদিকে আনে তার সৎ ছেলে হেন্‌রিকের প্রতি আকৃষ্ট হয়ে পড়ে।  ঈর্ষাকাতর কাউন্ট ফ্রেদ্‌রিক ও শার্লতের মাখামাখি সম্পর্কে জানতে পেরে ফ্রেদ্‌রিক-কে রুশ রুলেত খেলায় আমন্ত্রণ জানায়, খেলায় ফ্রেদ্‌রিক হেরে যায়। ভাগ্য ভালো যে, বন্দুকটিতে গুলি ভরা ছিল না। আনে সৎ ছেলে হেন্‌রিক-এর সাথে পালিয়ে যায়। ফ্রেদ্‌রিক বুঝতে পারে যে, সে ও দেসিরে সেই গোড়া থেকেই একে অপরকে ভালোবেসে এসেছে।   চরিত্রসমূহ   Ulla Jacobsson – আনে  Eva Dahlbeck – দেসিরে  Harriet Andersson – পেত্রা  Margit Carlqvist – কাউন্টেস শার্লত  Gunnar Björnstrand – ফ্রেদ্‌রিক  Jarl Kulle – কাউন্ট কার্ল মালকম  Åke Fridell – ফ্রিদ  Björn Bjelfvenstam – হেন্‌রিক  Naima Wifstrand – Mrs. Armfeldt  Jullan Kindahl – Beata  Gull Natorp – Malla  Birgitta Valberg – অভিনেত্রী  Bibi Andersson – অভিনেত্রী   তথ্যসূত্র    বহিঃসংযোগ     বিষয়শ্রেণী:১৯৫৫-এর চলচ্চিত্র বিষয়শ্রেণী:সুয়েডীয় চলচ্চিত্র বিষয়শ্রেণী:ইংমার বারিমান পরিচালিত চলচ্চিত্র বিষয়শ্রেণী:সুয়েডীয় ভাষার চলচ্চিত্র বিষয়শ্রেণী:১৮৯০-এর দশকের পটভূমিতে চলচ্চিত্র বিষয়শ্রেণী:দেশের বাড়ির পটভূমিতে চলচ্চিত্র বিষয়শ্রেণী:সুয়েডীয় সাদাকালো চলচ্চিত্র বিষয়শ্রেণী:চলচ্চিত্রে ব্যভিচার
স্টেফানি প্রাইস (জন্ম ১৭ জুলাই ১৯৭২) একজন অস্ট্রেলীয় হার্ডলার। তিনি ২০০০ গ্রীষ্মকালীন অলিম্পিকে মহিলাদের ৪০০ মিটার হার্ডলসে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় নারী হার্ডলার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:নিউ সাউথ ওয়েলসের নারী ক্রীড়াবিদ
চুয়াডাঙ্গা সরকারি কলেজ বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। এটি চুয়াডাঙ্গা শহরে অবস্থিত। কলেজটি বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারি ৩০ টি কলেজের মধ্যে অন্যতম। ১৯৬২ সালের ১ আগস্ট এটি প্রতিষ্ঠিত হয়।   প্রতিষ্ঠার ইতিহাস বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।  চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত।  পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ চত্বর হাজার হাজার শিক্ষার্থীর কলতানে মুখরিত হয়ে ওঠে।   ক্যাম্পাস  thumb|কলেজে অবস্থিত  শহীদ মিনার ছবিটি তোলা হয়েছে  ২৩.৩০(GMT-৬), ২১ ফেব্রুয়ারি  ২০১৬গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৮ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে আটটি ভবন।    জমির পরিমাণ  চুয়াডাঙ্গা সরকারি কলেজের মোট জমির পরিমাণ ১৮ একর।   মোট ছাত্র-ছাত্রীর সংখ্যা  চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন।   মোট শিক্ষক সংখ্যা  ৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন,	বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।   স্বেচ্ছাসেবক সংগঠনসমূহ  বিএনসিসি, রোভার, রেডক্রিসেন্ট, টিটিএইচ।  প্রাক্তন কৃতি শিক্ষার্থী   তথ্যসূত্র   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:চুয়াডাঙ্গা জেলার মহাবিদ্যালয় বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চুয়াডাঙ্গা সদর উপজেলা বিষয়শ্রেণী:চুয়াডাঙ্গা জেলা বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
হোসে মারিয়া গুতিয়েরেজ এর্নান্দেজ (জন্ম: ৩১ অক্টোবর ১৯৭৬) হলেন একজন সাবেক স্পেনীয় ফুটবলার, যিনি স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন। তিনি বর্তমানে বেশিকতাসের হয়ে সহকারী ম্যানেজারের দায়িত্ব পালন করছেন।  রিয়াল মাদ্রিদের হয়ে খেলার মাধ্যমে তিনি তার সম্পূর্ণ ক্যারিয়ার যাপন করেছেন, সেখানে তিনি প্রায় ৫৪২টি আনুষ্ঠানিক ম্যাচ খেলেছেন এবং সহ-অধিনায়কের দায়িত্ব পালন করেছেন। তিনি রিয়াল মাদ্রিদের হয়ে সর্বমোট ১৫টি শিরোপা জয়লাভ করেছেন, যার মধ্যে ৩টি উয়েফা চ্যাম্পিয়নস লিগ, ৫টি লা লিগা উল্লেখযোগ্য। তিনি তার ক্যারিয়ারের শেষ মৌসুম তুরস্কের ক্লাব বেশিকতাসের হয়ে খেলেছেন।  ১৯৯৯ সালে অভিষেকের পর, তিনি স্পেন ফুটবল দলের হয়ে সর্বমোট ১৩টি ম্যাচ খেলছেন, যার মধ্যে ৩টি গোল করেছেন।  অর্জন ক্লাব রিয়াল মাদ্রিদ লা লিগা: ১৯৯৬–৯৭, ২০০০–০১, ২০০৬–০৭, ২০০৭–০৮ স্পেনীয় সুপার কাপ: ১৯৯৭, ২০০১, ২০০৩, ২০০৮ উয়েফা চ্যাম্পিয়নস লিগ: ১৯৯৭–৯৮, ১৯৯৯–২০০০, ২০০১–০২,  উয়েফা সুপার কাপ: ২০০২ আন্তর্মহাদেশীয় কাপ: ১৯৯৮, ২০০২  বেশিকতাস তুর্কি কাপ: ২০১০–১১  আন্তর্জাতিক স্পেন অনূর্ধ্ব-১৮ উয়েফা ইউরোপিয়ান অনূর্ধ্ব-১৮ চ্যাম্পিয়নশিপ: ১৯৯৫  স্পেন অনূর্ধ্ব-২১ উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ১৯৯৮  ব্যক্তিগত কোপা দেল রে: সর্বোচ্চ গোলদাতা ২০০১–০২ লা লিগা: সর্বোচ্চ অ্যাসিস্ট ২০০৭–০৮  তথ্যসূত্র  বহিঃসংযোগ    রিয়াল মাদ্রিদ জীবনী      বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:মাদ্রিদ সম্প্রদায়ের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:বেশিকতাশ জিমনাস্টিক ক্লাবের ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
alt=ফ্যালিক্স গ্যারি গ্রে।|থাম্ব|303x303পিক্সেল|এফ গ্যারি গ্রে ফেলিক্স গ্যারি গ্রে (ইংরেজি ভাষায়: Felix Gary Gray) (জন্ম: ১৭ই জুলাই, ১৯৬৯) মার্কিন মিউজিক ভিডিও ও চলচ্চিত্র পরিচালক। তিনি ৩০ টিরও বেশি মিউজিক ভিডিও নির্মাণ করেছেন যার অনেকগুলো পুরস্কৃতও হয়েছে। চলচ্চিত্র ক্যারিয়ার শুরু করার জন্য তিনি পড়াশোনার জগৎ থেকে বেরিয়ে এসেছিলেন।   পরিচালিত চলচ্চিত্রসমূহ   বছর সিনেমার নাম পুরস্কার রটেন টম্যাটোস রেটিং ১৯৯৫ ফ্রাইডে  ৭৯% ১৯৯৬ সেট ইট অফ  ৬২% ১৯৯৮ দ্য নেগোশিয়েটর  ৮১% ১৯৯৯ রায়ান কলফিল্ড: ইয়ার ওয়ান (টিভি সিরিজ)   ২০০৩ আ ম্যান অ্যাপার্ট  ৯% ২০০৩ দ্য ইতালীয় জব  ৭৩% ২০০৫ বি কুল  ২৮%   তথ্যসূত্র    বহিঃসংযোগ     এফ গ্যারি গ্রে'র সেলিব্রিটি প্রোফাইল - রটেন টম্যাটোস  বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন মিউজিক ভিডিও পরিচালক বিষয়শ্রেণী:আফ্রিকান-মার্কিন বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন প্রযোজক বিষয়শ্রেণী:নিউ ইয়র্ক শহরের চলচ্চিত্র পরিচালক